cyanic-selkie/wikianc huggingface dataset:
Palestiina (alue)
Brittiläinen mandaatti
Tilanteen ollessa riistäytymässä käsistä britit ilmoittivat halunsa luopua mandaatistaan. Marraskuussa 1947 YK äänesti Brittiläisen Palestiinan mandaatin jakamisesta juutalaisten ja arabien valtioon, jonka ehdotuksen arabit hylkäsivät. Brittien ei onnistunut hillitä väkivaltaisuuksia vähäisten aseiden ja rajallisten miesresurssien vuoksi. Kaksi palestiinalaisten puolisotilaallista vapaaehtoisarmeijaa, joita johtivat Haj Amin El Husseini Jerusalemin alueella ja Fawzi El Kaukji Galileassa tekivät hyökkäyksiä juutalaisiin siirtokuntiin ja kaupunkeihin. Näitä joukkoja vastaan taisteli juutalaisten maanalainen armeija Haganah ja siitä eronneet radikaalimmat ryhmittymät kuten Irgun ja Lehi. Palestiinalaisjoukot saartoivat myös Jerusalemin kaupungin.
Finlands svenska metodistkyrka
Ensimmäinen seurakunta perustettiin Vaasaan vuonna 1881. Kirkko julkaisee lehteä Nya Budbäraren. Kirkko on jäsenenä Frikyrklig samverkan -yhdistyksessä ja Suomen ekumeenisessa neuvostossa.
Palestiina (alue)
Nykytilanne
Israel on lisäksi asuttanut kansalaisiaan laajoille alueille Länsirannalla juutalaissiirtokuntiin. Kansainvälinen yhteisö on tuominnut siirtokuntien laajentamisen laajasti sekä kansainvälisen oikeuden että alueen rauhanprosessin edistämisen vastaisina.
Palestiinalaishallinto
Palestiinalaishallinto pitää yllä 40 000–80 000 miehen vahvuisia poliisijoukkoja, jotka on aseistettu automaattiasein ja panssariautoin. Oslon sopimukset rajoittavat poliisivoimat 30 000 mieheen ilman puolisotilaallisia joukkoja tai armeijaa. Poliisijoukoilla ei kuitenkaan ole raskasta aseistusta.
YK:ssa palestiinalaishallinnolla on tarkkailijan asema, joka on määritelty seuraavasti: Entities and Intergovernmental Organizations having received a standing invitation to participate as observers in the sessions and the work of the General Assembly and maintaining permanent offices at Headquarters. Palestiinalaishallinto on myös edustettuna Arabiliitossa ja Kansainvälisessä olympiakomiteassa Yhdistyneissä kansakunnissa.
Amfibolia
Tässä amfibolia liittyy kysymykseen ”miksi?”: onko niin, että tiemme ovat liian vaarallisia teini-ikäisille autoilijoille, vai onko niin, että teini-ikäiset autoilijat tekevät teistämme liian vaarallisia?
Masku
Masku mainittiin itsenäisenä seurakuntana vuonna 1234. Siitä on erotettu Rusko ja Vahto. Vuoden 2009 alusta Lemun ja Askaisten kunnat liittyivät Maskuun. Uuden Maskun kunnan vaakunaksi valittiin aiempi Askaisten vaakuna.
Nähtävyydet
Tunnetuin luonnonnähtävyys on Lemun Oukkulanlahden lintuvesialue. Se on noin 900 hehtaarin laajuinen Metsähallituksen kosteikko-life -ohjelmaan kuuluva Natura-alue. Siihen kuuluvat Oukkulanlahden lisäksi myös Halkko- ja Rukanaukon vesialueet. Oukkulanlahdelle on rakennettu vuonna 2004 lintutorni Kaidanpään niemeen sekä tornille johtava luontopolku. Tämän lisäksi Lemun eteläosan laajoilla peltoaukeilla sijaitsee useita luonnontilaisia ja rauhoitettuja tammimetsiä, jotka ovat viimeisiä jäänteitä alueen lehdoista. Natura-verkostoon kuuluvia tammimetsiä on yhteensä 26 hehtaaria.
Tapahtumat
Joka toinen vuosi Maskussa järjestetään elokuun kolmantena viikonloppuna järjestöjen ja kunnan yhteistyönä kotiseutuhenkiset Maskun Päivät. Askaisissa järjestetään vuosittain kurkkumarkkinat.
Dodge Viper
Gen 2
Dodge Viper Gen 2 on edeltäjästään kehitetty malli, jossa on tehokkaampi moottori, parempi jousitus ja paremmat jarrut. Edeltäjän tavoin mallina oli avomalli RT/10, mutta lisäksi tuli coupé-versio GTS. Kuusivuotisen valmistuskautensa aikana mallia myytiin lähes 10 000 kappaletta. Euroopassa malli tunnetaan nimellä Chrysler Viper.
Oikeuden ja sukupuolen tutkimus
Alan vanhempi nimitys, naisoikeus, johtuu suoraan ruotsin (kvinnorätt), norjan (kvinnerett) ja tanskan (kvinderet) esimerkeistä. Oslon yliopistossa naisoikeuden opetus alkoi 1974 ja Helsingin yliopistossa 1990-luvun alussa. Naisoikeudella ei ole täsmällistä vastinetta Englannissa ja Yhdysvalloissa. Yksi vastine on women and law, mutta senkin sisältö poikkeaa naisoikeudesta. Tavallisesti naisoikeus käännetään women's legal studies. Nimitys feministinen oikeustutkimus (feminist legal studies) viittaa tutkimukseen, joka liittyy feministiseen naisliikkeeseen. Gender studies in law viittaa sosiaaliseen sukupuoleen liittyvään oikeudelliseen tutkimukseen.
Rahtilaiva
Rahtilaivatyyppejä
Rahtilaivoja on useita eri tyyppejä, joiden koot vaihtelevat huomattavasti.
Kirppiksen kingi
Kirppiksen kingi on MTV3-kanavalla esitettävä leikkimielinen kilpailuohjelma, jossa kolme henkilöä kisaavat siitä, kuka saa kerättyä suurimman rahasumman myymällä tavaroitaan kirpputorilla. Voittaja saa myös kahden muun kilpailijan ansaitsemat rahat. Ohjelmaa juontaa Jarppi Leppälä.
Varaanit
Kehitys ja taksonomia
Varaanilajeja on kaikkiaan noin 90, joista pienimmät ovat noin 20 senttimetrin pituisia ja suurimmat yli kolmimetrisiä. Varaaneille tyypillisiä piirteitä ovat käärmemäinen kieli, pitkä kaula, vahvat jalat ja voimakas häntä. Uusia lajeja on löytynyt vielä 2010-luvulla.
3D-grafiikka
Rasterointi
Reaaliaikaisen 3D-grafiikan renderöinnin yleisin menetelmä on rasterointi. Rasterointi tarkoittaa jatkuva-geometrisen esityksen (kolmion) muuntamista diskreettiin geometriaan pikselipohjaiselle näyttölaitteelle. Grafiikkaliukuhihnassa rasterointi muuttaa grafiikkaprimitiivit pikseleiksi: jokainen näkyvä reuna ja kolmio jokaisessa kappaleessa esitetään näyttöavaruudessa. Tekstuurit liitetään, Z-puskurin syvyystiedolla käsitellään näkyvyydet sekä tehdään muut alpha- ja stencil-tarkistukset.
Korkeajännitystä – eli sähköä kotiin kuljetettuna
Juoni
Sarja kertoo kahdesta sähköasentajasta Juhnusta ja Jahnukaisesta, jotka joutuvat milloin minkäkinlaisiin kommelluksiin ja noloihin tilanteisiin.
Dublinin satama
Palvelut
Dublinin satamassa on myös risteilyalusten telakka.
Adidas
Karhu käytti kolmea raitaa tunnuksenaan jo ennen Adidasta. Adidaksen perustaja Adolf Dassler osti oikeuden Karhun kengissään käyttämään kolmen raidan merkkiin Helsingin olympialaisissa vuonna 1952, koska Karhu oli käyttänyt merkkiä ennen heitä. Tunnus ostettiin summalla, joka vuoden 2011 rahassa vastaa 1600 euroa, sekä kahdella viskipullolla.
Yrityksen pääkonttori sijaitsee perustajansa kotikaupungissa Saksan Herzogenaurachissa, ja konserni työllistää kansainvälisesti noin 59 000 työntekijää. Adidaksen tärkein sopimusvalmistaja on Yue Yuen. Adidaksen tuotteita valmistetaan muun muassa Kiinassa, Vietnamissa, Japanissa, Indonesiassa ja Brasiliassa.
Häräntappoase (vuoden 1989 televisiosarja)
Juoni
Tarina päättyy Alpon huoneeseen Turussa. Se on maalattu ja Alpo haluaa kastelukannun.
Aliluutnantti Anton af Tengström
Aliluutnantti Anton af Tengström on Gustaf Wilhelm Finnbergin (1784–1833) vuonna 1826 maalaama öljyvärimaalaus, 85 × 66,5 cm. Maalauksessa kuvatun Anton af Tengströmin isä oli Jakob Tengström, joka oli Suomen ensimmäinen arkkipiispa. Teos kuuluu Ateneumin taidemuseon kokoelmaan, johon se on ostettu vuonna 1891.
Singaporen historia
Nopean kasvun aika (1819–1826)
Raffles pyrki myös vähentämään Johoren sulttaanin ja yläluokan valtaa ja onnistuikin siinä kesäkuussa 1823, jolloin johorelaiset suostuivat kiinteään kuukausikorvaukseen. Ennen kuin Raffles palasi Britanniaan lokakuussa 1823, hän nimitti Singaporen kuvernööriksi John Crawfurdin. Crawfurd jatkoi Rafflesin taistelua orjuutta ja merirosvoutta vastaan, mutta laillisti kuitenkin uudelleen uhkapeluun. Singaporen asema brittiläisen imperiumin osana vahvistettiin Britannian ja Hollannin välisellä sopimuksella 17. maaliskuuta 1824. Sopimus jakoi Malaijien saariston kahtia Malakansalmen kohdalta: britit saivat pohjoisosan, eli Malakan niemimaan ja Singaporen, Hollanti eteläiset osat, eli nykyisen Indonesian alueen. Vuoteen 1824 mennessä Singaporessa oli jo 11 000 asukasta. 1870-luvulla alueella asui jo lähes satatuhatta ihmistä. Alueella käytiin kauppaa monilla hyödykkeillä, kuten mausteilla, teellä, oopiumilla, plantaasien ja metsien tuotteilla, tinalla ja kankailla. Asukkaista 75% oli kiinalaisia siirtolaisia, jotka toimivat kauppiaina, sekä gambiirin ja pippurin kasvattajina. Singapore oli kiinalaisten enemmistöstä huolimatta jo tuolloin varsin kansainvälinen kaupunki.
Salmisiirtokunnat
Singaporen kauppa kasvoi 1800-luvulla voimakkaasti. Kaupankäynti perustui kauttakulkukauppaan. Eurooppalaisten ja kiinalaisten välisessä kaupankäynnissä kiinalaiset välittäjät olivat avainasemassa. He ostivat tavaroita suurissa erissä ja myivät niitä sitten voitolla eteenpäin. Koska kiinalaiset välittäjät käyttivät konsignaatiota, liiketoiminnan riskit olivat suuret. Kaupankäynnin suurimpana ongelmana olivat merirosvot Mindanaosta ja Pohjois-Borneosta. 1850-luvulla merirosvot jopa lamaannuttivat Singaporen ja Kotšinkiinan välisen kaupan. Merirosvous saatiin kuriin 1860-luvulle tultaessa. Siihen vaikutti oleellisesti eurooppalaisten siirtomaavaltojen kasvanut vaikutus Kaakkois-Aasiassa sekä Kiinan kanssa 1860 solmitut sopimukset.
Intialaisten määrä pysytteli 1800-luvun loppupuoliskolla tasaisesti noin 12 000 hengessä. Malaijien määrä oli hetkellisesti vähentynyt 1800-luvun puolivälin tienoilla, kun monet heistä olivat muuttaneet Johoreen. Vuosisadan loppupuolella Singapore houkutteli yhä enemmän malaijeja muualta saaristosta ja 1901 heitä oli jo 36 000.
Sodan taustat
Japanin keisarikunnan vahvistuttua 1900-luvulle tultaessa, britit aloittivat laivastotukikohdan rakentamisen Singaporeen 1923 ja se valmistui 1941. Sen kuivatelakka oli tuolloin maailman suurin ja täysin omavarainen. Tukikohta oli suunniteltu siten, että se kestäisi piiritystä, kunnes brittilaivasto ehtisi Euroopasta paikalle. Useimmat singaporelaiset pitivät linnoitusta voittamattomana.
Japanin kauppavalta Malakan niemimaan alueella kasvoi 1930-luvulla ja siitä tuli merkittävä kilpailija eurooppalaisille. 1930-luvun laman aikaan Euroopassa koettiin Japani yhä suuremmaksi uhaksi, minkä johdosta eurooppalaiset asettivat rajoitteita siirtomaa-alueille tuotaville japanilaisille tuotteille. Britit pyrkivät säilyttämään japanilaisiin hyvät suhteet Malaijan ja Japanin välisen kaupan takia, vaikka vuonna 1937 alkanut Kiinan-Japanin sota kasvatti jännitteitä Kaakkois-Aasiassa. Britit kuitenkin vahvistivat Singaporen puolustusta 1930-luvun puolivälin jälkeen. Sen asevoimat alueella olivat siitä huolimatta heikot ja Singaporen pohjoinen rannikko oli suojaamaton.
Singapore Japanin miehittämänä
Singaporen valloituksen jälkeen japanilaiset jatkoivat valloituksiian Indonesian suuntaan ja Singaporesta tehtiin Japanin pääkaupunki alueella. Japanilaiset levittivät valloitetuilla alueilla propagandaa, jonka mukaan Aasia kuului aasialaisille, ja he siirsivät vallan eurooppalaisilta kaakkoisaasialaisille. Japanilaisten propaganda osoittautui kuitenkin pian valheelliseksi, sillä todellisuudessa Japanin tavoitteena oli hallita koko Kaakkois-Aasiaa. Toden teolla japanilaisten todelliset aikeet selvisivät, kun japanilaisten julmuuksissa surmattiin pelkästään Singaporessa kymmeniä tuhansia ihmisiä. Japanin vallan aikana alueella oli pulaa elintarvikkeista ja taudit ja nälkä surmasivat väestöä. Japanin valloittamilla alueilla alkuperäisväestö alkoi kapinoida valloittajiaan vastaan, mutta vastarintaan japanilaishallinto ei kaatunut. Sota päättyi elokuussa 1945 kun Yhdysvallat pudotti atomipommit Hiroshimaan ja Nagasakiin. Japanin vallan aika kesti Singaporessa kolme ja puoli vuotta.
Singaporen itsehallinto (1955–1963)
Vuonna 1954 Singaporeen perustettiin People's Action Party (PAP) ja sen pääsihteeriksi tuli Lee Kuan Yew. PAP nousi Labour Front puolueen haastajaksi Leen johdolla, ja PAP voitti vuoden 1959 vaalit ylivoimaisella enemmistöllä. Limin suosion laskuun oli johtanut muun muassa rajut otteet kommunisteja vastaan, mikä romahdutti suosiota kiinalaisen enemmistön keskuudessa. PAP:n vaalivoiton myötä länsimaissa pelättiin Singaporen luisumista kommunistien valtaan ja että siitä kehittyy kommunistisen Kiinan satelliittivaltio. Kuitenkaan puoluejohtaja Lee ei itse ollut kommunismimielinen.
Malesian perustaminen
Vuonna 1961 Malaijan liittovaltion pääministeri Tunku Abdul Rahman ehdotti valtioliittoa, johon kuuluivat Malaijan liittovaltio, Singapore, Sarawak, Pohjois-Borneo ja Brunei. Britit olivat ehdotuksesta mielissään, sillä Tunkua arvostettiin kommunismin vastustajana. Lee ja Tunku keskustelivat valtioliitosta ensimmäisen kerran 1961. Brunei jäi lopulta valtioliiton ulkopuolelle, koska maan sulttaani Omar ei halunnut jakaa maan öljyvarannoista syntynyttä omaisuutta muiden kanssa. Singaporessa taas PAP:n hallitus katsoi että maan selviytyminen itsenäisenä olisi vaikeaa, koska maassa ei ollut hyödynnettiäviä luonnonvaroja, kaupankäynti oli hiipunut ja väkiluku oli kasvussa, eikä kasvavalle väestölle ollut tarpeeksi työpaikkoja. Siksi katsottiin että valtioliiton muodostaminen olisi järkevä ratkaisu. Britanniakin oli haluton myöntämään Singaporelle itsenäisyyttä, koska se pelkäsi maan joutumista kommunistien käsiin. Syyskuussa 1962 järjestettiin kansanäänestys, jossa kannatettiin yhteisen keskushallinnon muodostamista. Valtioliitto toteutui 16. syyskuuta 1963, perustettiin nykyinen Malesian valtio. Malesian perustamisen jälkeen Lee pysyi edelleen Singaporen pääministerinä, joten Malesiassa oli samanaikaisesti kaksi pääministeriä.
Singaporen tasavalta (1965–)
Hallitus pyrki luomaan Itsenäiseen Singaporeen monirotuinen ja monikielisen singaporelaisen identiteetin. Hallituksen sovittelupolitiikka oli tehokasta ja Singapore on välttynyt yhteiskunnallisilta levottomuuksilta. Poliittisena vallanpitovälineenä pidetään myös asunto-ohjelmaa, jolla väestö asutetaan uusiin kerrostaloasuntoihin.
Goh toimi pääministerinä vuoteen 2004 asti. Hänen jälkeensä pääministeriksi tuli Lee Kuan Yewin poika Lee Hsien Loong.
John Steel (sarjakuva)
Hahmon kehittely
Kolme ensimmäistä ovat Bill Laceyn piirtämiä ja hänellä on luultavasti ollut suuri rooli Steelin hahmon luomisessa. Ron Turner on kuvittanut ainakin kaksi lehteä. Laceyn Steelillä on paljon yhtäläisyyksiä Mustanaamion kanssa.
Turve Suomen energiantuotannossa
Yleistä
Polttoturpeen koneellinen nosto alkoi 1800-luvulla, turvetta nostettiin 1900-luvun alkupuolella erityisesti höyryveturien polttoaineeksi. Vähitellen käyttö hiipui edullisten tuontipolttoaineiden, öljyn ja kivihiilen saatavuuden parantuessa. 1970-luvun öljykriisin seurauksena turpeen energiakäyttö kasvoi valtion ohjauksella ja oli huipussaan 1997 jolloin turpeen osuus energian kokonaiskäytöstä oli 7%.
Ympäristövaikutukset
Turvetuotanto voi aiheuttaa muun muassa pienhiukkaspölyä, meluhaittaa, vesistön kuormittumista ja maiseman muutoksia. Korkein hallinto-oikeus kielsi näillä perusteilla Järvelänsuon turvetuotannon vuonna 2005.
Professori Jyri Seppälän mukaan turve ei kuulu kansainvälisesti uusiutuvien energialähteiden piiriin. Siksi turpeen käyttöä varten Suomi perusti 2002−2005 tutkimusohjelma. Keväällä 2008 kansallinen ilmastopaneeli paljasti, ettei tutkimustieto anna perusteita muuttaa tulkintaa kasvihuonekaasulaskelmissa: Turve on fossiilinen polttoaine ja sen käyttö lisää ilmastonmuutosta. Turpeen kasvihuonepäästöt ovat viime vuosina verrattavissa Suomen henkilöautoliikenteen kasvihuonepäästöihin. Jyri Seppälän mukaan turpeen biodieselmäärittely on vaikeaa eikä soiden tulevaisuuden hiilisidontaa voi vahvistaa. Kansainvälinen päästölaskelma ei tunne tulevaisuuden maankäyttöoptioita.
Energiaturve ja Suomen huoltovarmuus
Huoltovarmuuskeskuksen ja Bioenergia-yhdistyksen mukaan turpeella ei ole merkitystä Suomen huoltovarmuudelle, koska turpeentuotanto on romahtanut 2010-luvulla.
Voimalaitokset
thumb|Haapaveden voimalaitos thumb|Haapaniemen voimalaitos thumb|Stora Enson Oulun tehtaat thumb|Veitsiluodon paperitehdas thumb|Mäntän paperitehtaan voimalaitos thumb|Naistenlahden voimalaitos thumb|Kiimassuon voimalaitos
Veronica Campbell-Brown
Vuonna 1999 Bydgoszczissa Campbell voitti nuorten maailmanmestaruuden sadalla metrillä ajalla 11,49. Campbell oli mukana jo 2000 Sydneyn olympialaisissa Jamaikan pikaviestissä hopealle juosseessa joukkueessa. Saman vuoden lokakuussa hän voitti Santiago de Chilessä juniorien maailmanmestaruuden sekä 100 metrillä (aika 11,12) että 200 metrillä (22,87). Kansainyhteisön kisoissa Manchesterissa vuonna 2002 hän saavutti hopeaa sadalla metrillä ja pikaviestijoukkueessa. Kesäkaudelta 2003 hänellä ei ole lainkaan tilastoaikoja.
Kreikan pimeät vuosisadat
Mykeneläisen kulttuurin tuho, pimeän kauden alku
Jokin vihollinen ryösti ja tuhosi Mykenen ja monia muita keskuksia noin 1200 eaa., jonka jälkeen Mykene elpyi vielä joksikin aikaa ja tuhoutui noin 1050 eaa. Linnoitukset tuhoutuivat noin 1250–1200 eaa. joko hyökkäyksiin tai maanjäristykseen. Samoihin aikoihin Pylos vaikuttaa sieltä säilyneiden lineaari-B-kirjoitusten perusteella valmistautuneen hyökkäykseen mereltä päin, todennäköisesti merikansojen toimesta, ja tällaiseen hyökkäykseen se todennäköisesti myös tuhoutui. Lineaari-B-kirjoitus hävisi käytöstä monin paikoin noin 1200 eaa.
Seppo Laine (professori)
Seppo Kalevi Laine (s. 1939) on suomalainen tekniikantutkija emeritusprofessori. ja vuodesta 1978 Teknillisen korkeakoulun lentotekniikan professori. Hänen tutkimusalaansa on aerodynamiikka, erityisesti siipiprofiilit. Hän oli Helsingin yliopistossa fysiikan dosentti 1976–1985 alanaan sovellettu mekaniikka.
Frederik van Zyl Slabbert
Frederik van Zyl Slabbert (2. maaliskuuta 1940 Pretoria – 14. toukokuuta 2010 Johannesburg ) eteläafrikkalainen tieteilijä, poliitikko ja liikemies, joka tunnetaan erityisesti apartheidin ajan pääoppositiopuolueen, Edistyspuolueen, puheenjohtajana.
TAC-2
right|thumb|250px|TAC-2 TAC-2 (Totally Accurate Controller MK2) on Suncom Technologiesin valmistama Atari 2600-yhteensopiva peliohjain, jota käytettiin yleisesti Commodore C64, Amiga ja Atari ST -tietokoneiden kanssa. Ohjainmalleja on kaksi, musta ja valkoinen, joista jälkimmäinen on hieman harvinaisempi keräilykappale. TAC-2 pärjäsi aina hyvin tietokonelehtien tekemissä vertailuissa ja tuli tunnetuksi kansan keskuudessa kestävyydestään.
Teknisiä tietoja
(Ohjaimesta tehtiin halpatuotantomallia mustalla muovivarrella. Tämä ohjain ei ollut niin tarkka, vaan heikkokestoinen "kopio". Ohjaimen napit olivat erisävyiset.)
Stono-kapina
Seuraukset
Stono-kapina oli yksi Pohjois-Amerikan suurimmista orjakapinoista paitsi osallistujien määrältä, mutta myös kuolonuhrien puolesta. Kapinan jälkeen vietiin läpi jo aikaisemmin valmisteilla ollut niin sanottu Negro Act -asetus, jolla rajoitettiin entisestään orjien oikeuksia. He eivät saaneet enää esimerkiksi kasvattaa omaa ruokaansa, ansaita palkkaa tai oppia lukemaan. Joitakin näistä rajoituksista oli ollut olemassa jo aikaisemmin, mutta niitä ei oltu valvottu ennen kapinaa kovin kireästi.
Merijärvi
Historia
Merijärven seudulta on tehty joitakin kivikautisia löytöjä. Löydöistä merkittävin on Tanskan maalta tavattu Suomen pohjoisin vasarakirveskulttuurin hauta. Lisäksi Pyhäjoen pohjoispuolella on lapinraunioita.
Uskonnolliset yhteisöt
pienoiskuva|275px|Simo Jylkkä-Silvénin luonnos Merijärven kirkosta vuodelta 1781 Kirkollisesti Merijärven seutu kuului pitkään Pyhäjoen seurakuntaan. Vuonna 1779 Merijärvestä tuli Pyhäjoen saarnahuonekunta, ja kappelin oikeudet se sai 1825. Seurakunta itsenäistyi vasta 1895, vaikka Merijärven kunta oli perustettu jo 1866. Merijärven kirkon suunnitteli ja rakensi Simon Silvén. Kirkko valmistui vuonna 1781.
Whim
Whimiä operoivan Maas Global Oy:n perusti yrittäjä Sampo Hietanen vuonna 2015. Whim-mobiiliohjelmisto lanseerattiin ensi kertaa Helsingin alueella Länsimetron avautuessa marraskuussa 2017. Tämän jälkeen palvelu on levittäynyt Antwerpeniin, Belgiaan sekä Birminghamiin, Englantiin. Maaliskuussa 2019 Whimillä oli Helsingissä yli 70 000 käyttäjää, joista noin 10 000 oli aktiivisia, vakiintuneita käyttäjiä.
Yhtiöön ovat sijoittaneet muun muassa Transdev, Denso, Toyota ja Veho.
Pentagram (turkkilainen yhtye)
Pentagram on turkkilainen power metal -yhtye. Kitaristi Hakan Utangaç ja rumpali Cenk Ünnü perustivat sen Istanbulissa vuonna 1986. Yhtye alkoi esiintyä vuonna 1987, kun basisti Tarkan Gözübüyük liittyi siihen. Vuonna 1990 Pentagram julkaisi ensimmäisen albuminsa, Pentagramin. Vuonna 1992 yhtyeeseen liittyi toinen kitaristi Demir Demirkan ja laulusolisti Ogün Sanlısoy. Laulaja kuitenkin korvattiin kolmen vuoden kuluttua Murat İlkanilla.
Prey (videopeli)
Pelistä on julkaistu mobiiliversio nimellä Prey Mobile 3D.
Mrs. Heckford
Mrs Heckford (tunnetaan myös nimellä Miss Heckford) on taiteilija Isak Wacklinin (1721–1758) vuonna 1757 maalaama öljyvärimaalaus, 76,5 × 63,5 cm. Maalaus on Suomen merkittävin rokokoo-muotokuva ja lähes ainoa suomalainen tämän tyylisuunnan edustaja. Teos on poikkeuksellinen myös Wacklinin tuotannossa, jota yleensä leimaa rokokoo-väriskaalaa tummempi väriasteikko. Mutta taiteilija tunnetaan juuri muotokuvamaalarina. Teos kuuluu Ateneumin taidemuseon kokoelmaan, johon se on lahjoitettu vuonna 1921.
Koripallon naisten Euroopan-mestaruuskilpailut 1964
Vuoden 1964 koripallon naisten Euroopan-mestaruuskilpailut pelattiin Unkarissa 6.–13. syyskuuta. Kisoihin osallistui 10 maata. Mestaruuden voitti seitsemännen kerran (kolmannen kerran peräkkäin) Neuvostoliitto, hopeaa saavutti Bulgaria ja pronssia Tšekkoslovakia. Neuvostoliitto voitti loppuottelussa Bulgarian 55-53. Turnauksen korikuningatar oli Bulgarian Niza Borisova, joka heitti 113 pistettä.
Riihi-säätiö
Säätiön asuntokanta
Säätiöllä on omistuksessaan 724 huoneistoa 17 kiinteistössä Oulussa ja Kiimingin Jäälissä.
Antti Isotalo (jääkäri)
Jääkärikausi
left|285 px|thumb|Jääkäreitä räjäytyskomennuksella itärintamalla, etuoikealla saksalainen kouluttaja luutnantti Albert Mellis Isotalo tutustui jääkäriliikkeeseen nuorisoseuratoimintansa kautta, kiinnostui siitä ja lähti Ruotsin kautta Saksaan liittyäkseen sen armeijaan kuuluneeseen Jääkäripataljoona 27:ään lokakuussa 1915. Hän ylitti Merenkurkun moottoriveneellä muiden härmäläisten värvättyjen kanssa. Vene joutui syysmyrskyn silmään mutta selviytyi Uumajaan kahdessa päivässä. Sieltä miehet toimitettiin junalla Skåneen Trelleborgin satamaan, mistä he matkustivat laivalla Saksaan; yhteensä viikon kestäneen matkan jälkeen Isotalo ilmoittautui Lockstedtin leirillä jääkäripataljoonan 1. komppaniaan 20. lokakuuta.
Isotaloa yritettiin pidättää uudestaan 9. heinäkuuta 1916. Yksi poliisi haavoittui seuranneessa tulitaistelussa ja rannikkovartiostokin kutsuttiin apuun, mutta Isotalo pääsi pakoon pitkän ajojahdin päätteeksi. Piileskeltyään jonkin aikaa hän palasi takaisin komppaniaansa Saksaan, koska värväystyö vaikeutui ja pidätyksen vaara kasvoi venäläisten santarmien etsiessä häntä. Hän ilmoittautui komppaniaan heinä-elokuun vaihteessa vuonna 1916 ja siirtyi ensimmäisen maailmansodan itärintamalle, missä hän otti osaa taisteluihin Misajoella. Sieltä hänet komennettiin pian uudelleen erikoistehtäviin Suomeen. Hän saapui Uumajasta Oravaisiin 6. syyskuuta. Tällä kertaa tarkoituksena oli kostaa santarmeille ja näiden kätyreille. Mukanaan hänellä oli muun muassa Vihtori Kosolan veli Ville Kosola. Suunnitelluista kostoiskuista tärkein eli santarmien talon pommitus Pietarsaaressa jäi kuitenkin toteuttamatta räjähdysaineiden puuttuessa, kun taas santarmeille tietoja antaneen kauppias Nikolai Syynimaan murhayritys epäonnistui. Isotalo vetäytyi tovereineen Ruotsiin syyskuun lopussa.
Suuretsinnöistä huolimatta Isotalo ei koskaan jäänyt kiinni. Hän siirtyi Pohjois-Suomesta jälleen Ruotsin puolelle tammikuussa 1917. Venäläisviranomaisten pyynnöstä jääkäreitä alettiin jahdata poliittisina terroristeina myös Ruotsissa. Haaparannalla pidätys oli lähellä tammikuun lopulla, mutta Isotalo pääsi taas pakenemaan: tällä kertaa hän eksytti jahtaajansa juoksemalla lumiseen metsään sukkasillaan. Helmikuussa hän palasi Saksaan. Suoritettuaan täydentävää sotakoulutusta Lockstedtissa ja Liepājassa (tuolloisessa Libaussa) hän osallistui muun muassa Palangan räjäytyskomennukselle syksyllä 1917 ja sai hilfsgruppenführerin eli ryhmän varajohtajan arvon. Hän astui sisällissotaa käyvän Suomen tasavallan joukkojen (valkoisten) palvelukseen helmikuussa 1918 varavääpeliksi ylennettynä ja pari päivää myöhemmin toimi lippualiupseerina jääkärien vannoessa sotilasvalansa Suomen valtiolle Pyhän Kolminaisuuden tuomiokirkossa Liepājassa ennen lähettämistä Suomeen.
Sisällissodan jälkeinen aika
Samaan aikaan puna-armeija alkoi keskittää joukkojaan alueelle. Tammikuun lopulla 1922 bolševikit iskivät Toivo Antikaisen johdolla sissien selustaan ja ottivat Kiimasjärven kylän haltuunsa. Isotalo oli tuolloin läheisessä Tšolmon kylässä. Hän lähetti miehensä miehittämään Kiimasjärven uudelleen, mutta he vetäytyivät sieltä ennen kuin Isotalo ehti sinne itse. Vasta kylään tultuaan hän sai tietää vihollisen palanneen, mutta pääsi täpärästi pakenemaan. Isotalon pataljoona hajosi ja monet sen miehet karkasivat rajan yli takaisin Suomeen. Isotalokin sai majuri Paavo Talvelalta luvan palata kotiin tammi-helmikuun vaihteessa, kun suunnitelma uuden komppanian värväämisestä hylättiin sotatilanteen käännyttyä ratkaisevasti heimosoturien vastaiseksi.
Concepción (Chile)
Vuonna 2002 Concepción oli Chilen kahdeksanneksi suurin kaupunki, jossa asui 212 000 asukasta. Concepiónin kaupunkiseutu, johon kuuluu Talcahuano, San Pedro de la Paz, Hualpén ja Chiguayante oli samana vuonna maan kolmanneksi suurin kaupunkikeskittymä noin 666 000 asukkaallaan.
Concepciónin perusti Pedro de Valdivia 5. lokakuuta vuonna 1550 Biobío-joen pohjoispuolelle paikkaan, joka nykyään tunnetaan nimellä Penco. Kaupungille annettiin nimeksi Concepción del Nuevo Extremo. Toukokuun 1751 kaupungin tuhonneen maanjäristyksen jälkeen kaupunki siirrettiin nykyiselle paikalleen Mochan laaksoon. Entisellä paikalla asuminen kiellettiin aina 1840-luvulle asti, jolloin nykyinen Penco perustettiin.
Concepciónin suurkaupunkialueella toimii Biotren-niminen paikallisjunajärjestelmä, joka avattiin vuonna 2005. Nykyisin Biotrenillä on 16 asemaa.
Concepciónissa on terästeollisuutta, raudanvalmistusta ja petrokemian teollisuutta. Kaupungissa on myös monia yliopistoja.
Päivi Lipponen
Ura
Vuonna 1997 Lipponen valittiin Helsingin kaupunginvaltuustoon. Hän toimi valtuustossa syyskuuhun 2015, jolloin hän erosi työtehtäviin vedoten. Hän on toiminut muun muassa kulttuuri- ja kirjastolautakunnassa, ympäristölautakunnassa, kaupungin tasa-arvotoimikunnassa (pj) ja Klubitalot ry:ssä (pj).
SdKfz 6
SdKfz 6 (Sonderkraftfahrzeug 6) oli toisessa maailmansodassa sotilaskäyttöön tarkoitettu saksalainen puolitelavaunu. Se oli suunniteltu vetämään 105mm leFh haupitsia. Puolitelavaunu osoittautui kuitenkin liian kalliiksi vuonna 1941 ja se sai tehdä tilaa halvemmille ja paremmille puolitelavaunutyypeille.
Ladji Doucouré
Ladji Doucouré (s. 28. maaliskuuta 1983 Juvisy-sur-Orge) on ranskalainen 110 metrin aitajuoksuun erikoistunut yleisurheilija ja kaksinkertainen maailmanmestari. Doucouré edustaa synnyin- ja kotimaataan Ranskaa, mutta hänen vanhempansa ovat kotoisin Senegalista ja Malista.
Ura
Nuoruudessaan Doucouré pelasi jalkapalloa ja harrasti kymmenottelua ennen keskittymistään pika-aitoihin. Vuonna 1999 hän voitti Bydgoszczissa alle 18-vuotiaiden maailmanmestaruuden 110 metrin aitajuoksussa (91,4 cm korkeilla aidoilla) ajalla 13,26. Lokakuussa 2000 Santiago de Chilessä Doucouré sijoittui alle 20-vuotiaiden MM-kilpailuissa 110 metrin aitajuoksussa pronssille ajalla 13,84 ja 4×100 metrin viestissä hopealle. Vuonna 2001 hän voitti alle 20-vuotiaiden Euroopan-mestaruuden kymmenottelussa ja sijoittui pikaviestissä hopealle.
Birminghamin MM-hallikilpailuissa 2003 hän sijoittui 60 metrin aitajuoksussa neljänneksi. Ateenan olympialaisissa 2004 hän eteni loppukilpailuun. Loppukilpailussa hän oli yhdeksännellä aidalla vielä toisena, mutta osui viimeiseen aitaan ja putosi kahdeksanneksi ajalla 13,76.
Doucouré sijoittui Pekingin olympialaisissa 2008 neljänneksi ajalla 13,24. Torinon EM-hallikisoissa 2009 hän voitti kultaa ajalla 7,55.
Kliper
Teknisiä tietoja
Kliper laukaistaisiin kertakäyttöisellä kantoraketilla, tai myöhemmin ehkä monikertakäyttöisellä kantoraketilla, jollaisia ei vielä ole kehitetty. Sen G-kuormat ovat puolet pienemmät kuin NASAn sukkulan, jos ennakkotiedot pitävät aikanaan paikkaansa.
Marika Fingerroos
Fingerroos pitää Vaasan lähettyvillä omaa hevostalliaan ja toimii sisällöntuottajana muun muassa OnlyFans-sivustolla.
Musta torni VI: Susannan laulu
Juoni
Kirjassa Roland Deschainin ka-tet on hajonnut täysin. Roland, Eddie sekä Isä Callahan ja Jake etsivät nyt kadonnutta ystäväänsä, Susannahia. Susannah katosi kesken edellisessä kirjassa käytyä susitaistelua hänen sisällään asuvan Mian päästessä ohjaksiin ja nyt muun ka-tetin on löydettävä hänet ennen kuin Mian pahat aikeet synnyttää kauhistuttava hirviö käyvät toteen. Aikaa on vähän ja Susannahin olinpaikka on mysteeri. Jäljelle jääneiden on siis hajaannuttava: Isä Callahan ja Jake lähtevät 90-luvun lopun New Yorkiin kun taas Roland ja Eddie eksyvät 70-luvun Maineen, jossa he tapaavat erään siellä asuvan kirjailijan.
Shauntay Henderson
thumb|Shauntay Henderson Shauntay L. Henderson (s. 18. tai 19. lokakuuta 1982 Kansas City, Missouri) on yhdysvaltalainen rikollinen. Hänet lisättiin FBI:n kymmenen etsityimmän henkilön listalle 31. maaliskuuta 2007.
SdKfz 7
Liittoutuneet käyttivät joitakin Sdkfz 7 -malleja sodan jälkeen.
Eksentrisyys
Eksentrisyys eli epäkeskisyys e on kartioleikkauksen kuten ellipsin tai hyperbelin muotoa kuvaava parametri, joka on suuruudeltaan leikkauksen polttopisteiden välimatkan suhde isoakselin pituuteen. Ellipsillä eli soikiolla se on aina 0:n ja 1:n välillä, ja on sitä suurempi, mitä pitkänomaisempi ellipsi on. Ympyrän eksentrisyys on nolla. Eksentrisyys voidaan määritellä myös paraabelille, jolla se on 1, ja hyperbelille, jolla se on suurempi kuin 1.
Ernst Sohn
Ernst Sohnin yritykset
Ernst Sohn perusti vuonna 1905 Viipuriin rekisteröidyn laivameklariyrityksen, joka toimi Uuraasta käsin. Hänen kilpailijanaan oli tuolloin meklarina (eli laivanvälittäjänä) toiminut merikapteeni Karl Petter Grandell. Kilpailu kiristyi laivameklaritoiminnassa vuonna 1906, jolloin alalle ilmestyi uusia yrittäjiä (esimerkiksi viipurilainen K. Lundberg sekä Granströmin meklarifirma).
Ernst Sohn perusti Suomeen myöhemmin myös useita laivanvarustamoita. Hänen yhtiöitään olivat muun muassa:
Ernst Sohnin laivat
Ernst Sohnin laivat olivat pääasiassa höyrylaivoja, jotka kuljettivat muun muassa puutavaraa.
Luettelo Ernst Sohnin laivoista:
KDM Dannebrog
KDM Dannebrog on ollut usean Tanskan laivaston aluksen nimenä:
Bagdad
Osmanit ja britit
thumb|vasen|[[Souk piirroksessa vuodelta 1876.]] Bagdadin toipuminen kesti vuosisatoja ja esimerkiksi sen asukasluku ei noussut entisiin lukemiinsa ennen 1900-lukua. Safavidit valtasivat kaupungin vuonna 1506 ja Osmanien valtakunta vuonna 1534. Osmanit jakoivat nykyisen irakin kolmeen vilayetiin, Bagdadiin, Mosuliin ja Basraan. Safavidit valtasivat kaupungin jälleen vuonna 1623, mutta Murat IV valtasi kaupungin takaisin vuonna 1638. Safavidit piirittivät kaupunkia jälleen vuonna 1683, mutta osmanit voittivat heidät jälleen Mehmed IV:n johdolla. Osmanien ote kaupungin hallinnasta lieveni ajan mittaan ja vuoden 1750 jälkeen todellista valtaa käyttivät mamelukkipaššat. Vuonna 1831 tulva tuhosi 7 000 rakennusta ja sitä seurannut nälänhätä surmasi kaupungin asukkaista noin puolet, eli 70 000 henkilöä. Osmanit käyttivät nälänhätää syynä palauttaa valtansa alueelle ja vuonna 1831 he surmasivat mamelukit. Ensimmäisen maailmansodan alettua britit valtasivat nopeasti Basran satamakaupungin, mutta eivät aluksi edenneet kohti pohjoista. Eteneminen Bagdadiin aloitettiin vasta vuonna 1917 ja kaupunki vallattiin ilman taistelua sen puolustajien vetäydyttyä pohjoiseen.
Väestö
YK:n Irakin analyysiyksikön Bagdadin maakunnan piirikunnallisen väestöosuusjaon perusteella Bagdadin kaupungin väkilukuarvio olisi ollut noin 5,4 miljoonaa (2013). ja YK:n tilastotoimiston mukaan vuonna 2015 arviolta 6 643 000. Kaupungin asukkaiden valtaosa on šiialaisia ja Bagdad on Teheranin jälkeen maailman toiseksi suurin šiialainen kaupunki. Kaupungin šiialaisen väestön osuus on noussut köyhän maaseutuväestön muuttaessa kaupunkiin. Vielä 1940-luvulla Bagdadia pidettiin sunnalaisena kaupunkina, mutta vuoteen 2008 mennessä he muodostivat vain noin 10–15 % Bagdadin väestöstä. Vuodesta 2014 kaupunkiin on kuitenkin tullut puolestaan noin puoli miljoonaa sunnalaista asukasta Isis-järjestön aiheuttamien levottomuuksien takia. Samaan aikaan kaupunkiin on saapunut myös noin 200 000 kristittyä. Kaupunki on jakautunut voimakkaasti šiialaisiin ja sunnalaisiin kaupunginosiin.
Bagdadissa oli huomattava persiankielinen vähemmistö aina 1970-luvulle saakka, jolloin Baath-puolueen johtama hallinto karkotti heidät maasta. Bagdadin juutalaisilla oli pitkä historia Mesopotamiassa, mutta heidät ajettiin maasta 1950-luvulla. Kaupungin nykyisiin vähemmistöihin kuuluvat esimerkiksi armenialaiset, kurdit, assyrialaiset, intialaiset, afgaanit ja turkkilaiset.
Ydinparisto
Termoelektrinen generaattori
Tyypillisesti sähköä saadaan noin 300 W teholla, mutta ajan kuluessa radioaktiivisen aineen lämmöntuotto heikkenee ja lämpöparin metallit kuluvat, jolloin teho laskee huomattavasti. Nykyisten generaattorien hyötysuhde liikkuu 3–7 % välillä.
Aktiivimalli
Mallin tavoitteet ja teoreettiset vaikutukset
Aktiivimallin taustalla oli ajatus, että työttömissä on iso joukko niitä, jotka kaipaavat patistelua. Tutkimusten mukaan rangaistukset pelotevaikutuksineen lyhentävät niiden ihmisten työttömyysjaksoja, joiden työllistymismahdollisuudet ovat hyvät. Sen sijaan merkittävää vaikutusta ei ole havaittu useamman vuoden työttömänä olleisiin. Tähän joukkoon kuului Suomessa noin kolmasosa työttömistä.
Toteutuneet vaikutukset
Syksyllä 2019 julki tulleen raporttiluonnoksen mukaan aktiivimalli lisäsi hakeutumista te-toimistojen työllistymistä edistäviin palveluihin, mutta mitattua vaikutusta työllisyyden muutoksiin ei voitu varmuudella erottaa muista tekijöistä. Ainoa löytynyt vertailuryhmä olivat alkuvaiheen lomautetut, joita malli ei koskenut. Näihin verrattuna työttömien työllistyminen ja osallistuminen työvoimapalveluihin lisääntyivät vasta aktiivimallin tultua voimaan. Silti tutkija Tomi Kyyrän mukaan aktiivimallin vaikutus työllistymiseen oli epävarma.
Kritiikkiä
Pudottuaan eduskunnasta vuoden 2019 vaaleissa entinen työministeri Jari Lindström sanoi ministerin uransa suurimman virheen liittyneen aktiivimalliin: ”Siihen jäi se valuvika, että ihminen saa sanktion, vaikka tekee kaikkensa hakeakseen töitä.”
Marinin hallitus panee täytäntöön
"Aktiivimalli kakkonen" nousi kuitenkin uudestaan esiin elokuussa 2020, kun Marinin hallitus neuvotteli karenssin uhalla toteutettavasta työnhaku- ja raportointivelvoitteesta, jota nyt nimitettiin yksilöllisen työnhaun malliksi . Budjettiriihessä hallitus päätti ryhtyä valmistelemaan työnhakuvelvoitetta täytäntöön. Tässä vaiheessa "Aktiivimalli kakkosta" nimitettiin pohjoismaisen työnhaun malliksi . Lopulta sille annettiin nimi pohjoismainen työvoimapalvelumalli . Se tulee voimaan 2. toukokuuta 2022.
Floyd Gottfredson
Alkuaikoina Mikki Hiiri -stripit olivat jatkuvajuonisia seikkailukertomuksia. Juuri näistä töistä Gottfredson parhaiten muistetaan. Mikki-tarinat olivat samalla sekä jännittäviä että humoristisia, ja ne oli suunnattu sekä aikuisille että lapsille. Vuonna 1955 stripit muuttuivat syndikaatin määräyksestä päivittäisiksi gageiksi.
Aktiivimalli
Aktiivimalli Tanskassa
Tanskassa on joustavat työmarkkinat. Irtisanominen on helppoa, työttömyysturva on hyvä ja yhteiskunta pyrkii työntämään työttömiä kohti työtä.
Tanskassa työttömyysaste on ollut Suomea alempi. Marraskuussa 2017 työttömyysaste oli Tanskassa 4,3 %, kun Suomessa se oli 7,1 %.
Ergatiivi
suomi
Äiti nukuttaa lasta.
Lasta nukuttaa.
Putkikellot
Ensimmäisen kerran putkikelloja käytettiin Pariisissa vuosien 1860 ja 1870 välillä. Pronssista valmistetut putkikellot patentoi englantilainen John Harrington. Arthur Sullivan oli ensimmäinen, joka sävelsi musiikkia putkikelloille vuonna 1886.
Putkikellot kuuluvat sinfoniaorkesterin soittimiin. Putkikellopeli tarkoittaa melkein samaa soitinta kuin putkikellot.
Frank Stapleton
Francis Anthony "Frank" Stapleton (s. 10. heinäkuuta 1956 Dublin) on irlantilainen jalkapalloilija, pelipaikaltaan keskushyökkääjä. Hän pelasi Irlannin maajoukkueessa 71 ottelua ja teki niissä 20 maalia vuosina 1977–1990. Hän kuului Irlannin joukkueeseen EM-kilpailuissa 1988, jossa hän pelasi kolmessa ottelussa, ja MM-kilpailuissa 1990, jossa hän ei saanut peliaikaa. Seuratasolla hän edusti Arsenalia vuosina 1974–1981 ja Manchester Unitedia 1981–1987 sekä sen jälkeen lyhyempiä aikoja useita eri seuroja, muun muassa alankomaalaista Ajaxia ja ranskalaista Le Havrea.
Reaaliaikainen suoratoisto
Reaaliaikaisen suoratoiston palveluntarjoajat
Suosituimmat sosiaalisen median yritykset kilpailevat reaaliaikaisen suoratoiston palveluntarjoamisen alalla. Twitter julkaisi livelähetysten lähettämiseen tarkoitetun Periscope-sovelluksen keväällä 2015. Facebook esitteli Facebook Live -suoratoistopalvelunsa elokuussa 2015. Myös YouTubessa livestriimaus on ollut mahdollista jo vuosia. Jättiyhtiö Amazonin omistuksessa oleva Twitch-suoratoistopalvelu kerää vuosittain satoja miljoonia pelaamisesta kiinnostuneita kävijöitä.
Gerhard Mitter
Mitter kuitenkin ajoi Porschea eri moottoriurheiluluokissa ja rinneajossa, joissa hän saavutti monia voittoja: mm. Daytonan 24 tunnin ajon 1968 ja Targa Florion 1969. Samalla hän koetti läpimurtoa Formula 2:ssa, joka kuitenkin koitui hänen kohtalokseen vuonna 1969; Nürburgringin pituuden ansiosta Formula 2:n osakilpailu pystyttiin ajamaan samaan aikaan Formula 1:n kanssa. Mitter kuoli onnettomuudessa kilpailun harjoituksissa. Syyksi arvellaan Mitterin BMW:n ohjauksen tai jousituksen pettämistä. Tapahtuman vuoksi muut BMW-kuljettajat ja Hans Herrmann vetäytyivät kilpailusta.
Novomoskovsk (täsmennyssivu)
Novomoskovsk voi viitata muun muassa seuraaviin:
Merimasku
Merimasku on entinen Suomen kunta, joka sijaitsi Varsinais-Suomen maakunnassa, Länsi-Suomen läänissä. Siihen kuului pieni alue mantereella sekä pohjoisosa Otavan saaresta.
Adolf Manninen (juoksija)
Gustaf Adolf Manninen (26. tammikuuta 1888 Pori – 27. toukokuuta 1963 Pori) oli suomalainen talouspäällikkö ja keskimatkojen juoksija. Manninen edusti urallaan Porin Tarmoa ja Viipurin Reipasta.
Manninen teki yhteensä neljä Suomen ennätystä. 1 500 metrillä hän juoksi 18. kesäkuuta 1909 ajan 4.19,0. 800 metrillä hän teki ensimmäisen ennätyksen 7. elokuuta 1909 ajalla 2.03,6. Manninen paransi ennätystä 2. heinäkuuta 1910 aikaan 2.02,9. Viimeisen kerran Suomen ennätys parantui 29. heinäkuuta 1911, jolloin Manninen juoksi 2.01,8.
Matti Kuortti
Kuortti toimi Taideteollisen korkeakoulun elokuva- ja lavastustaiteen osastolla äänisuunnittelun professorina. Pitkän uransa ja ammattitaitonsa vuoksi Kuortti oli käytetty opettaja myös muissa alan kouluissa Suomessa.
Neitiökasvit
Levinneisyys
Neitiökasvien heimo on afrikkalainen. Eniten lajeja on Kapmaassa, Itä-Afrikan kautta levinneisyys ulottuu Arabian niemimaalle asti. Lajeja on muuallakin trooppisessa Afrikassa, Madagaskarilla ja Maskareeneilla.
Tellervo Häyrinen
Selma Tellervo Häyrinen (myöh. Laitinen, 1. tammikuuta 1908 Joroinen – 4. elokuuta 2000) oli suomalainen kirjailija. Hän toimi myös lausujana.
Fjodor Heiden
Fjodor Logginovitš Heiden (, vuoteen 1836 van Heyden; 27. syyskuuta (J: 15. syyskuuta) 1821 Viapori, Venäjän keisarikunta – 31. elokuuta (J: 18. elokuuta) 1900 Tsarskoje Selo, Venäjän keisarikunta) oli venäläinen kreivi ja jalkaväenkenraali, joka toimi Venäjän pääesikunnan päällikkönä vuosina 1866–1881 ja Suomen kenraalikuvernöörinä vuosina 1881–1897. Heidenin kenraalikuvernöörikausi kattoi koko keisari Aleksanteri III:n hallintokauden sekä Nikolai II:n hallintokauden ensimmäiset vuodet. Heiden oli slavofiili, joka katsoi tehtäväkseen Suomen venäläistämisen, mutta hän kunnioitti Suomen lakeja ja itsehallintoa, joten hänen kauttaan pidettiin Suomessa pääosin hyvänä aikana, poikkeuksena vuosien 1888–1891 kriisivaihe.
Sukutausta ja perhe
Heiden kuului Heydenin sukuun, jonka alkuperä on jäljitetty 1300-luvun Westfaleniin ja joka vaikutti sittemmin Alankomaissa. Heidenin isoisä sai vuonna 1790 Pyhän saksalais-roomalaisen valtakunnan valtakunnankreivin arvon. Hänen esivanhempiinsa kuuluivat kenraali Godard van Reede sekä Alankomaiden käskynhaltijat Vilhelm I Oranialainen ja Fredrik Henrik Oranialainen jälkimmäisen aviottoman pojan kautta. Heidenin isä Lodewijk van Heyden (Ludwig Heyden, Loggin Petrovitš Geiden) siirtyi Venäjälle Hollannin jouduttua Ranskan valtaamaksi vallankumoussotien aikana vuonna 1795, kohosi Venäjän laivaston amiraaliksi ja toimi Tallinnan sotilaskuvernöörinä. Heidenin äiti Anna Marie Akeleye oli tanskalaista sukua. Heyden-suvulla oli suuret maaomistukset Etelä-Venäjällä. Suvun nimestä jäi pois van-etuliite, kun Ludwig Heyden otettiin vuonna 1836 jälkeläisineen Vironmaan aateliin. Myöhemmin kirjoitusasuksi vakiintui venäläisestä muodosta transkriboitu muoto Heiden.
Kriisiaika ja loppuvuodet
Aleksanteri III:n muutettua suhtautumistaan Suomen itsehallintoon Venäjän ja Suomen suhteissa koettiin vuosina 1888–1891 kriisivaihe, jonka aikana Heiden pyrki toimimaan sovittelijana mutta ajoi samalla tiukempaa linjaa kuin aiemmin. Hän johti keisarin määräyksestä vuonna 1889 asetettuja kolmea komiteaa, jotka valmistelivat Suomen raha-, tulli- ja postilaitosten yhdistämistä vastaaviin venäläisiin laitoksiin. Näistä toteutui vain postilaitoksen yhdistäminen, josta säädettiin vuonna 1890 annetulla postimanifestilla. Aleksanteri III päätti myös lykätä Suomen säätyjen vuonna 1889 hyväksymän uuden rikoslain voimaantuloa, kunnes siihen oli tehty venäläisten lakiasiantuntijoiden vaatimat muutokset. Heidenin asema rikoslakijupakassa oli kiusallinen, sillä hän oli hyväksynyt alkuperäisen lakiesityksen ja suositellut keisarille sen vahvistamista.
Jälkiarviot
Vanhemmassa suomalaisessa historiantutkimuksessa esitettiin, että Heiden oli alkuun Suomen ystävä mutta kääntyi slavofiiliksi vuoden 1890 tienoilla. Tämä ”Heidenin linjaksi” kutsuttu tulkinta on myöhemmin hylätty, koska arkistoista löydetyt Heidenin muistiinpanot ja suunnitelmat osoittavat hänen omaksuneen slavofiilisyyden jo 1880-luvun alussa.
Onni Mansnerus
Onni Mansnerus (5. tammikuuta 1906 Viipuri – 18. toukokuuta 1980 Kouvola) oli suomalainen taidemaalari ja graafikko. Hän oli ammattitaiteilija, joka eli sodan jälkeen vapaana taiteilijana Helsingissä. Mansneruksen taiteellinen tuotanto koostuu kolmesta pääkaudesta: naturalistiset asetelmat ja maisemamaalaukset sekä herkullisilla väreillä loihditut satukuvitukset, kuten Mestaritontun seikkailut, Päivikin satu sekä Kulunut kultaviitta 1940–50 -luvuilla, abstrakti kausi pulppuavine raakunkuoritekniikoineen 1960-luvulla ja fotorealistiset asetelmat 1970-luvulla. Näiden lisäksi hän teki laajan kokoelman puupiirroksia ja litografioita.
Otso Ovaskainen
Monia Ovaskaisen yksin tai yhdessä työtoveriensa toteuttamia tutkimuksia on ilmestynyt ekologian ja luonnontieteen arvostetuimmissa tiedejulkaisuissa (mukaan luettuna Nature, Science, PNAS). Hänen saamiin tunnustuksiin lukeutuu Suomen Akatemian myöntämä Akatemiapalkinto tieteellisestä rohkeudesta (2009) ja Suomalaisen Tiedeakatemian Väisälän palkinto (2018). Suomalaisen Tiedeakatemian jäsen Ovaskainen on ollut vuodesta 2013.
Jutta Lehtinen
Jutta Lehtinen (s. 10. syyskuuta 1983 Paimio) on suomalainen entinen näyttelijä ja nykyinen digitaalisen viestinnän yksityisyrittäjä.
Merikarvia
Historia
Nykyisen Merikarvian kunnan alueella on ollut asutusta jo noin 1800 eaa. Tämän vahvistavat esinelöydöt, joita on sekä Satakunnan Museossa että Kansallismuseossa. Lisäksi kunnan alueelta on löytynyt useita pronssikautisia ja rautakaudelle ajoittuvia kiviröykkiöhautoja. Suurin yhtenäinen röykkiöhauta- eli niin sanottu hiidenkiuasalue Merikarvialla sijaitsee Tuorilassa. Pronssikaudelta Merikarvialta ei ole esinelöytöjä, vaikka on selvää että alueella on silloinkin ollut asutusta.
Merikarviaa nosti kulttuuriselle kartalle kirjailija Mathilda Roslin-Kalliola, jonka kotitalo on nykyisin museo. Hän syntyi 1837 ja aloitti kirjallisen uransa kirjoittamalla lyhyitä lehtijuttuja amerikansuomalaisiin lehtiin ja Satakuntaan. Näistä hän siirtyi novelleihin, joita kirjoitti useita vuosien 1896 ja 1903 välillä. Ensimmäisen romaanin Inkeri varhaisin versio on jo vuodelta 1889. Muistelmat Varjoja julkaistiin alun perin Satakunnassa jatkokertomuksena vuosina 1889 ja 1890 nimimerkillä Tyyne Alho. 1890 ilmestyi myös Joulu autiolla karilla. Roslin-Kalliola käytti useita nimimerkkejä kuten Rikka ja Tapani Tarkka. Matilda Roslin-Kalliola kuoli vuonna 1923.
Ruokakulttuuri
Merikarvian pitäjäruoaksi nimettiin 1980-luvulla prötti, joka on perunoista, ruisjauhoista, mallasjauhoista ja siirapista valmistettu uunipuuro.
Sílvia Alberto
Sílvia Alberto (s. 18. toukokuuta 1981) on portugalilainen televisiojuontaja ja näyttelijä. Hän työskentelee RTP:n televisioverkolle. Alberto juonsi vuoden 2018 Eurovision laulukilpailun yhdessä Catarina Furtadon, Daniela Ruahin ja Filomena Cautelan kanssa.
Hollolan Hirvi
Panimon keittoastian tilavuus on 300 litraa ja oluenpaneminen suoritetaan käsityönä ilman automatiikkaa. Maltaan tuottaa pääasiassa Lahden Polttimo. Hollolan Hirvi on ainoa kivisahdin kaupallinen tuottaja. . Muita laatuja ovat luomuohramaltaista tehty vaalea PeuraPils, karamellimaltaasta ja savumaltaasta tehty suodattamaton pintahiivaolut Tumma Hirviolut ja vehnä-, ohra- ja ruismaltaista sekä mallastamattomasta kaurasta valmistettu PunaHirvi.
Mikrokosmos (Marvel)
Kuvaus ja historiaa
Mikrokosmos on Ihmenelosten johtajan Reed Richardsin löytämä ulottuvuus, joka sijaitsee rinnakkaisella tasolla normaalin Marvel-universumin kanssa. Alussa ulottuvuuteen pääsi ainoastaan erikoisten laitteiden ja menetelmien avulla (pääasiallisesti kutistumalla atomitasolle ja yli). Uskomus, että ulottuvuus sijaitsee atomeissamme on saanut aikaan Herra Fantastisen hokeman fraasin "On olemassa maailmoja maailmojen sisällä."
1462 Zamenhof
Zamenhofin likimääräinen läpimitta on 29 kilometriä. Kohde sijaitsee Auringosta suunnilleen 3,15 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta.
Plone
Plone on ilmainen, avoimen lähdekoodin sisällönhallintajärjestelmä. Se perustuu Zope-sovelluspalvelimeen ja sen päälle rakennettuihin, digitaalisten sisältöjen hallintaa tukeviin ym. ohjelmistokomponentteihin. Plone on rakennettu Python-ohjelmointikielellä. Plonen ensimmäinen versio on julkaistu 2001. Uusin, versio 6.0 on julkaistu 2022.
Suomen Anglikaaninen kirkko
Kirkolla on kolme itsenäistä Euroopan hiippakuntaan kuuluvaa seurakuntaa: Saint Nicholas Helsingissä, International Congregation of Christ the King Tampereella sekä White Nile Congregation. Näistä St Nicholas on vanhin, rekisteröity 1936. Sen ovat perustaneet aikanaan Venäjän vallankumousta Pietarista Viipurin kautta Helsinkiin paenneet anglikaanit. Christ the King on yhdessä Tampereen evankelisluterilaisten seurakuntien kanssa perustettu yhteisö. White Nile 'Valkoinen Niili' toimii erityisesti sudanilaisten pakolaisten keskuudessa. Sen lisäksi anglikaaninen kirkko toimii yhteistyössä Suomen evankelis-luterilaisen kirkon paikallisten seurakuntien kanssa muun muassa Kuopiossa, Turussa ja Vaasassa.
Cathal J. Dodd
Cathal J. Dodd (s. Irlanti) on kanadalainen laulaja, teatterinäyttelijä ja ääninäyttelijä.
Johnny Bravo (hahmo)
Hahmo
Koulun päättymisen jälkeen ei ole tarkkaa tietoa kuinka monta vuotta on kulunut, kun Bravon tarinat alkoivat. Siitä lähtien hän on kuitenkin kuvitellut olevansa Jumalan lahja kaikille naisille. Todellisuus on kuitenkin toisenlainen, vaikka Bravo kuulostaa Elvis Presleyltä, näyttää James Deaniltä ja käyttäytyy Onnen päivät -sarjasta tutun Fonzien tapaisesti. Näiden yhdistelmästä Bravon pitäisi olla täydellinen naismagneetti, mutta hän pilaa kuitenkin tämän suuren egonsa ja narsistiseen asenteensa vuoksi.